


रूवरिक, X व कुत: पिकाकया मंका: पिथना 


सर्ग: 
शः हे विस्तृत 


डा. आनन्द जोशी 





रूबरिक | कुत: पिकाक 


यूँ, नेपालमण्डल, ख्वप, नेपालमण्डल, 
नेपा: नेपा: 
सर्ग: थः हे विस्तृत/ १ 





सर्ग: थः हे विस्तृत : डा. आनन्द जोशी 


विधा : हाइकु 
पिकाक : रूवरिक, यूँ व कुत: पिकाक, तिबुक्छें-८, ख्वप, नेपालमण्डल, नेपा: 
द्यब:किपा : साजन नक:मि, यूँ 
न्हापां : स्वसः (३००)गू 
: ने.सं. ११३४ चिल्लाथ्व: फागु पुन्हि 
: बु.सं. २५५६/ वि.सं. २०७०/ सन्‌ २०१४ 
मू : सच्छि (१००।-) तका 


ISBN : 978-9937-870-6-0 
SARGAH THAH HE VISTRIT 
By Dr. Ananda Joshi (NEPAL BHASHA) 
थाकू : न्हू-विद्या प्रिण्टिङ्ग प्रेस, सुकुध्वाखा, ख्वप, नेपालमण्डल, नेपा: | 
डा. आनन्द जोशी/रे 


लुपा: 


नेपालभाषाय्‌ कविता विधा नापं विभिन्न विधाया सफू पिकयावनेगु जिमिगु 
अभियानया भवलय्‌ थुगुसिइ डा. आनन्द जोशीया न्हूगु हाइकु मुना पिकाये 
दुगुलिं जिपिं तसकं लयता: । थौं वयाः हाइकु धाः नं मनूया जीवन, लकस, 
विकासया विभिन्न पक्षयात चिन्तन मनन याना न्हूगु दिशा बिइत सफल 
जुजुं वंगु दु । थ्व प्रयासं झीगु सोचाइलय्‌, भीगु दृष्टिकोणय्‌ व भीगु 
धारणाय्‌ तक नं यक्व हिउपाः हयेत सफल WaT खनेदु । थ्व हे थौंया 
हाइकूया उपलव्धि सफलता धायेमा: । थ्व प्रकाशन जूगु हाइकु मुनां हाइकूया 
क्षेत्रय्‌ न्हूगु दिशा इंगित याना वनेत alas धयागु विश्वास जिमिसं कयाच्चना | 
हाइकूया च्वज्या जूगु न्ययूद॑ दःसां डा. आनन्द जोशीं थुगु ख्यलय्‌ पला: 
च्वयेका हाइकुया ख्यलय्‌ न्हूगु धार हयादीगु दु । वयूकलं हाइकु जक AAT 
मखु, हाइक्‌ सम्वन्धि थीथी च्वसु च्वयेगुया नापं नेपालभाषाया हाइकु गुकथं 
न्ह्याःवनेमाः धयागु दिशा निर्देश याना ज्यापौ च्वया: सकल हाइजिनतय्‌ 
न्ह्यःने न्ह्यब्वया दियेधुंकूगु खँ थन लुमंकेबहः जू । 
थृपालय्‌ कवि व हाइजिन डा. आनन्द जोशीया स्वंगूगु हाइकू मुना सफू “सर्ग: 
थः हे विस्तृत’ रुबरिक व कृत: पिकाकं मंकाःकथं पिथने दयाः जिपिं तसकं 
लयूता: | थुकथं हे वयकलं हाइक्‌ सिर्जना यानाः हाइकु सम्वन्धि च्वसु च्वयाः 
वनेफयेमाः | रुबरिक व कृत: पिकाकयात थुगु सफूया पिकाक जुयेगु स्वःता: 
बियादीगुलिं कवि व हाइजिन डा. आनन्द जोशीयात यक्व यक्व सुभाय्‌ 
द्यछानाच्वना | 
रुवरिक व कुत: पिकाक 
ने.सं. ११३४ सिल्लागा: सिलाचट्रे 


सर्गः थः हे विस्तृत/ २ 


थःगु खँ 
डा. आनन्द जोशी 


ईनापया यात्राय्‌ बुयाविइगु हिउपालं, उपलव्धिं, समस्यां, विकल्पया ल॑ 
जिन्दगीयात प्रभावित याना हे च्वनि | थन्याःगु हे श्रृखला जि, जिगु बिचाः, 
जिगु धारणा, जिगु न्ह्याःवंगु तुतियात नं अनेक तबरं प्रभावित याना हे AT 
दु । थःगु बिचाः, थःगु जीवन दर्शन, थःगु म्वायेगु प्रतिया दृष्टिकोण, कन्हेया 
यात्रा, थःदुनेया अन्तर सर्घष, अन्तर चिन्तन मननं पिहां वःगु मृतियात जिं 
न्ह्याबले काव्य विधाय्‌ अभिव्यक्त याना मूर्तरुप बिइत स्वयाच्चना । खः थ्व हे 
प्रवृत्तिं जितः म्वायेत, न्ह्याःवनेत, थःत व्यक्त यायेत ग्वाहालि याना च्वं थें 
च्वं । काव्यविधा मध्ये जिं न्हापानिसें कविता धाःयात हे माध्यमया रुपय्‌ 
प्रयोग याना: वयाच्चना | तर चिहाकःगु संरचनाय्‌ जिगु अभिव्यक्तियात सशक्तरुपं 
व्यक्त यायेगु सयन्त्र जिं माला: जुयागु तःदँ दत । ने.सं. ११३०दय्‌ जक जिं 
मालागु थन्याःगु संरचना लुयावल, व ख: हाइक्‌ | 

थ्व प्रकाशन जूगु सर्ग थः हे विस्तृत हाइकू मुनाय्‌ जि न्हूगु दृष्टिकोण, 
न्हूगु बिचाः, विषय तथा fara उपयोग यानागु दु । थ्व सफुतिइ जिं थौंया 
स्थिति, जीवन, व्यवस्था, संघर्ष, आत्म विश्लेषण, खोजयात ब्वयेत प्रयास 
यानागु दु । थ्व सफ्‌ दुनेया हाइकु नं झीगु थौंया हाइकृया विकासय्‌ छपाः 
अप्पा तनेत भीगु हाइकूयात विश्‍वय्‌ थःगु पन क्यनेत न्ह्या:वंगु अभियानयात 
रवाहालि याइ धयागु जित: विश्वास दु | 

थ्व सफूयात मूर्तरुप बिइत प्रेरणा बियादिइपिं डा. कुन्जनी, डा. 

रुवी, ई. fete, डा. शिशिर व डा. मेरिनयात दुनुगलं निसें सुभाय दु । थ्व सफू 
पिकायेत जित: घ्वाना न्ह्यःने यंकूगु संस्था रुबरिक व कुतः पिकाकयात व थ्व 
सफूया भाय्‌ भिंकाः सफूया प्रुफ स्वया: बियादीम्ह हाइजिन बिमल ताम्राकारयात 
नं यक्व सुभाय्‌ दु । 


डा. आनन्द जोशी/४ 





छ 





म्ह्याय्‌ डा. रुवी जोशी बाताजु काय्‌ ई. रिकि जोशी 


न्ह्याःवनेगु हे जीवन खः 

थ्व विश्‍वास नापं 

थम्हं हे लँ दयेका, न्ह्याःवनाः 

थःत व्यक्त यानाः वनाच्वंपिं 

जिमि म्ह्याय्‌ डा. रुवी व काय्‌ ई. रिकि 
इमित व न्हूगु पिंढीतयूत 

थ्व सफू । 


- आनन्द व कुन्जनी 





७ जिगु धारणा : हाइकू विकास व कन्हयूया a 


थौंया हाइकुया सैद्धान्तिक पक्ष, विशेषता व विस्तार ९-२२ 
@ हाइक २३-५४ 
७ परिशिष्टाङ 


(क) डा.आनन्द जोशीया हाइक्‌ सम्वन्धि विभिन्न 


साहित्यकारतयगु धापू ५५-५६ 


सर्ग: a: हे विस्तृत / (9 





जिगु धारणा : हाइकुया विकास व कन्हयया लँ 


सर्ग: a: हे विस्तृत/ ९ 


शौया हाइकुया सैद्वान्तिक पक्ष. विशेषता व विस्तार 


पृष्ठभूमि 

खुस: न्हयूसःद॑निसें हाइकया विकास (Swede, 997) क्रमिकरुपं जुयाः 
वनाच्वंगु जूसां थ्व धाःया प्रवाह व विस्तार एकनासं छगू हे तरिकां जुयावंगु 
खनेमद्‌ । यात्राया क्रमय्‌ यक्व उथलपुथल, यक्व हिउपा:, धारणाय्‌ परिवर्तन, 
यक्व शंका तथा संभावना बुया:, ब्वलनावंगु BAT | डा. आनन्द जोशी 
(११३३क)या धापू अनुसार विश्‍वय्‌ हाइकूया विकास स्वंगू किसिमं न्ह्याःवनाच्वंगु 
दु- 

(१) हाइकृया परम्परागत सिद्धान्त, संरचना व प्रस्तुतीकरणया तरिकायात 
नाला: वहुसंख्यक विकसित देसं हाइकृया विकासयात fora: बिया: वनाच्वंसां 
छुं देयसं थ्व धाःया शुरुया स्वरुप, विषयया लागा, हाइकुया तत्वयात थःगु हे 
तालं हिला:, माःकथं इलयब्यलय्‌ संशोधन यानाः हाइकृयात न्हूगु रुप बिया: 
व न्हूगु संरचनाय्‌ हिला: यंकेगु कृत: यानाः न्ह्याःवनाच्चंगु दु । 

(२) जापानं कयच्याना: वनाच्वंगु हाइकुया परम्परागत सैद्धान्तिक पक्ष, 
स्वरुप व धारणायात हे नाला: आ: नं यक्व देसं हाइकृया विकासयात न्ह्य:ने 
यंकाच्वंगु दु । 

(3) हाइकृया प्रचलित सिद्धान्त, संरचना व हाइकुइ दयेमा:गु अंश अध्ययन 
यानाः थःगु देयया स्थिति, वर्तमान जीवन व भोगय्‌ यानाच्वंगु जिन्दगीया 
समस्या, अन्तरपीडा, चाहना, संघर्ष व विद्रोहयात अभिव्यक्त यायेगु माध्यमया 
रुपय्‌ संशोधन यानाः थःगु हे पनया विम्व, प्रकृतिया पक्षनाप मेमेगु तत्वयात 
नं विषयवस्तुइ दुथ्याकाः छुं छुं देसं हाइकूया विकासया धाःयात तब्या: याना 
यंकाच्चंगु दु | 
ई अनुसार न्ह्यागुं धारणाय, सिद्धान्तय्‌, मूल्यय्‌, मान्यताय, व आधारय्‌ हिउपाः 
वयाः, थ्व क्रमं मनूतयगु म्वायेगु पहलय्‌, व्यवहारय्‌, बिचालय्‌ व कार्यान्वयन 
यायेगु प्रयासय्‌ तक नं प्रभावित यानाच्चनी | इलय्‌ व्यलय्‌ हाइकूया सिद्धान्तय्‌, 
स्वरुपय्‌, बिचालय्‌, fart चयनय्‌, कथ्य प्रस्तुति यायेगु तरिकाय्‌ परिवर्तन 
वयाः हाइक्‌या प्रवाहयात विभिन्न दिशाय्‌ मोडय्‌ याना यंकाच्वंगु दसि विद्यमान 


सर्ग: थः हे विस्तृत/११ 


हे दु। ईया माग अनुरुप खने दःवइगु वा जुइगु हिउपाःयात अस्वाभाविक 
धाये फइमखु, थन्याःगु हिउपा: स्वाभाविक जुया: जीवनयात न्हूगु तालं गति 
प्रदान यानाः न्हूगु हे free लँ लुइका: न्ह्याःवनेत ग्वाहालि याइ | थौंकन्हय्‌ 
हाइकृया विभिन्न पक्षय्‌, तत्वय्‌, विषयवस्तुइ यक्व हिउपा: वयाच्वंगु दु । 
परम्परागत सीमित विषय क्षेत्र नापनापं AAT क्षेत्र नं एकिकृत याना न्हूगु 
विम्व दुथ्याकाः, न्हूगु दृष्टि विश्लेषण यानाः प्रकृति व जीवनया स्वापूयात 
विभिन्न तरिकां चिन्तन मनन याना न्हूगु हे आयामया सृजना याना: वनाच्वंगु 
दु । जीवन व सम्वन्धित विभिन्न तत्वनाप स्वापू स्थापित व विकास जुयावंगु 
वहुआयामिक धारणां व अनुभवं पिज्वःगु अनुभूतियात समष्टिरुपं व्यक्त यायेगु 
अभियानया रुपय्‌ “थौंया हाइक्‌” (न्हू हाइकु, समसामयिक हाइकु, Modern 
Haiku) न्ह्याःवंगु दु, थ्व प्रयासं हाइक्‌या ख्यःयात AHH यंकेत महत्वपूर्ण 
भूमिका म्हिता वनाच्वंगु दु । 

थौंया हाइकृया सैद्धान्तिक पक्ष 

वर्तमान जिन्दगी, लकसया स्थिति, मनूतयूसं भोगय्‌ यानाच्वंगु अन्तरसंघर्ष, 
अन्तरद्वन्द्र, लँया खोज आदि विषयलय्‌ चिन्तन मनन याना प्याहां वःगु 
बिचाःयात अभिव्यक्त यायेगु संयन्त्र रुपय्‌ थोंया हाइक्‌ विकास जुया: 
वनाच्वंगु दु । थ्व इलय्‌ विभिन्न देसं थौंया हाइकु (Modern Haiku)ara 
प्रादूर्भाव याना: थःगु हे किसिमं इतिहास दयेका वनेत प्रयत्नरत जुयाच्वंगु दु, 
दुसां थ्वया सिद्धान्तय्‌, धारणाय, तत्व समावेश यायेगु पहलय्‌, तथा बिचाःयात 
अभिव्यक्त यायेगु तरिकाय्‌ एकरुपता धाःसा खनेमदु | गथेकि जापानय्‌ न्हापा 
प्रकृति व थ्वया सम्वन्धित पक्षपात जक आधार याना हाइक्‌ AN: वयाच्वंगु 
परम्परागत तरिकाय्‌ आ: वयाः थौंया हाइकु जीवित दक्वसित (मनू समेतयात) 
विषयवस्तुइ दुथ्याका: यंकूग्‌ दु (Kaneko Tohta, 20]) | अथेहे अमेरिकाय्‌ 
मुख्य याना भौतिक विकास व मानवीय सम्वन्ध, थ्वया प्रतिफल व प्रभावयात 
प्राथमिकता बिया: थौंया हाइकुइ व्यक्त यानाच्वंगु दु (Heuvel, ]986) | 
मेमेगु विकासोन्मुख देसं विशेष याना न्हिथंया घटना, जीवन व देशया 
स्थितियात विषयवस्तुया छगू अंगया रुपय्‌ समावेश याना हाइक्‌॒यात थःगु हे 
पन बिइत कृतः न्ह्याकूगु दु। नेपालय्‌ हाइकृया विकासयात स्वलधा:सा 
वहुसंख्यक हाइक्‌ म्हिग: तकया हाइक्‌या मुख्य तत्व प्राकृतिक विषय व थ्व 
नाप सम्वन्धित पक्ष, दृश्य, घटना तथा अन्तर स्वापू व द्वन्द्व आदियात 


डा. आनन्द जोशी/१२ 


परम्परागत स्वरुपय्‌ वा बनावटय्‌ हे अभिव्यक्त यायेगुलि हे ततःमतः क्यना: 
वना न्ह्याःवनाच्वंगु खनेदु । ख ला छुं छुँ प्रकाशित हाइकूया विषय क्षेत्रय्‌, 
fara चयनय्‌, अनुभूतियात व्वयेगु तरिकाय्‌ विविधतां व न्हूगु पन खने 
दयाच्वंगु दुसां, संस्थागतरुपं निश्चित धारणा तथा लँया विकास अक नं 
जुइफुगु खने मदु । तर ने.सं. ११३०दय्‌ नेपालभाषाया हाइकु धालय्‌ छगू 
महत्वपूर्ण हिउपा: वल, व खः थःगु हे पहया “थौंया हाइक्‌”या विकास | थौंया 
हाइकूइ वर्तमान जिन्दगी भोगय्‌ यानाच्चंगु यथार्थयात, अन्तर सम्वन्ध, 
अन्तरद्वन्द्, संघर्ष, मनू मनूया स्वाप आदियात समावेश याना वनेगु थौंया 
माग खः, थौंया आवश्यकता ख: धयागु घोषणा डा. आनन्द जोशीं थःगु सफू 
“खँग्व: सीमाहीन : सीमाहीन जि”(११३०)या वक्तव्यय्‌ व्यक्त यानादीगु दु । 
थौंया हाइकू नं म्हिगःया सीमित विषयवस्तुया दायरां fret वया: विभिन्न 
क्षेत्रयात एकिकूतरुपं चिन्तन मनन याना अभिव्यक्त याना वनेमा: धका: डा. 
जोशीं जोड़ बियादीगु दु । थ्व सफू दुनेया हाइकु न्हूगु हे पन, न्हूगु क्यानभास, 
न्हूगु स्वापू व न्हूगु आयाम प्रतिस्थापन यानाः ब्यूगु दु । निश्चय नं थ्व 
नेपालभाषाया हाइक्‌ यात्राया त:धंगु उपलव्धि AMA यायेमाः | 

‘Ta हाइकु'या अवधारणा, महत्व व वनेमा:गु लँ अझ स्पष्ट 
यायेगु उद्देश्यं डा. आनन्द जोशीं छगू कार्यपत्र 'थौंया हाइकू : छगू अभियान 
- अवधारणा, स्थिति व नीतिगत मार्गनिर्देशन’ तयार याना कार्यशालाय्‌ 
प्रस्तुत यानादिल । थ्व कार्यपत्रय्‌ छु कारणं, छु कमी पूरा यायेत, छु कमजोरी 
हटय्‌ यायेत थौंया हाइकू अभियानया रुपय्‌ शुरु जूगु ख: व थोंया हाइकुया 
विशेषता व महत्व सम्वन्धय्‌ स्पष्ट व्याख्या याना ब्वयातःगु दु । थ्वनापं 
न्ह्याःवनेमाःगु लँ / दिशा नं इङ्गित याना न्ह्याःवनेत प्रेरित याःगु दु । थ्व 
अवधारणाय्‌ स्वंगू क्षेत्रयात एकिकृत रुपं स्वयेमाःगु पाखे जोड बियातःगु दु : 
जीवन, लकस व विकास (चित्र १) । थ्व अवधारणाय्‌ थौंया जिन्दगीं भोगय्‌ 
यानाच्चंगु स्थिति, अन्तर सम्वन्ध, अन्तर विकास व छगुलिं मेगु लिसे लाइगु 
प्रभावं प्रभावित जुइगु अवस्थायात उल्लेख याना हाइकृया विषयवस्तुयात 
एकिकूतरुपं विश्लेषण याना वनेत दिशा संकेत या:गु दु (आनन्द जोशी, 
११३३ख) | जापानया Kigo database वेभसाइतय्‌ प्रकाशित समाचारं थ्व 
अवधारणा नेपा:यात जक मखु, मेगु देया लागि नं न्हूगु बिचा: जूगु दु धकाः 
उल्लेख याःगु दु (Dr. Gabi Greve, 203) | 

JN व 
प्राकृतिक) 


जीवन 


T 


चाप 
(मानवीय व प्राकृतिक) 
लकस = भौतिक, प्राकृतिक, सांस्कृतिक, सामाजिक, व आर्थिक श्रोत 


व राजनैतिक तत्व आदि 

जीवन = मानवीय तथा प्राकृतिक जैविक विविधता 

विकास = भौतिक, सामाजिक, सांस्कृतिक, व आर्थिक विकास, प्रकृति 
संरक्षण तथा व्यवस्थापन 





श्रोत : डा. आनन्द जोशी (११३३ख) 
चित्र नं १ जीवन, लकस व विकासया अन्तर स्वापू 


“थौंया हाइकु”या विशेषता व विषय क्षेत्र 


थौंया हाइकं थ्व ईया प्रतिनिधित्व यानाच्वंगु यथार्थ खः । थ्व धाः नं जीवनया 
विभिन्न पक्ष, लकसय्‌ विद्यमान श्रोतयागु अस्तित्व तथा स्थिति व मनूतय्‌सं 
थः म्वायेत व आधारभूत आवश्यकता पूर्ति यायेत कार्यान्वयन या:गु विभिन्न 
प्रयास दक्वयात एकिकृतरुपं विश्लेषण याना सिर्जना याइगु हाइक्‌इ मुख्य 
रुपं विद्यमान जुइमा:गु व जुइगु विशेषता क्वय्‌ तालिका १य्‌ उल्लेख दु । थ्व 


डा. आनन्द जोशी/१४ 


दक्व विशेषता प्रत्येक हाइकुइ दयेमाः धयागु जरुरि मखु, तर समष्टिरुपं थ्व 
विशेषता हाइकुइ प्रतिविम्वित यायेगु कृतः जुइमा: । मेगु अर्थय्‌ थौंया 
हाइकुच्वमिया धरातल ला थौंया सर्गः, बँ, लः, wa, जीवन पद्धति, व्यवस्था, 
विकास, उन्नति, विनास, ध्वंश, आस्था, अनास्था, दुर्घटना, आत्म आलोचना 
आदिनाप सम्वन्धित जुइ, जुइ हे मा: | 

This is an educational site for reference purposes of haiku poets 


worldwide. a project of the World Kigo Database 
Dr: Gabi Greve, Daruma Museum, Japan 


Modern Haiku : Concept and Future Directives 


ज्यापौ न्ह्यब्वयाच्चना दीम्ह डा. आनन्द जोशी । 





Recently a workshop related to Modern Haiku in Nepal was 
organized by the Haiku Foundation. In this workshop, the 
founder and leading modern poet Dr. Ananda Joshi presented 
a paper on the concept and future direction of Modern Haiku 
entitled "Modern Haiku : Concept, Status and Future Directive 
Policies". In the presentation, he gave a new concept 
integrating three interrelated and interdependent components: 
Life, Environment (surrounding features), and Development 
(Fig. I). Modern haiku‘s dimension and coverage have already 
changed. At present, modern life and issues are quite different 

and complex and a lot of new issues and challenges are 
emerging in the ecological systems, surroundings, and life 
supporting mechanisms. The people of today, their 
habitat’status, their work and other activities influence the 
topics and contents of modern haiku. Modern haiku poets 
need to consider not only nature, but other components such 
as physical, biological, social, economic and cultural aspects. 
Therefore, this is the only way to express the carrying capacity 
of resources, needs of people, as well as present and future 
development. He has also given some examples of modern 
Nepalbhasa haikus. The workshop was participated by haiku 
poets, poets, writers, journalists and critics. His concept was 
new not only to Nepal but to the other countries as well. The 
participants accepted this concept and expressed their views 
to implement this modern concept. 

Source: Kigo database, http://kenyasaijiki.blogspot.com/ 





तालिका १ “थौंया हाइक्‌”या विशेषता 


१. विषयवस्तुइ व्यापकता व विविधता : प्रकृति जक मखु, 'थौंया हाइक्‌ 
कविता'या विषयगत क्षेत्रत - भीपिं म्वानाच्चनागु लकस, लकसया 
विभिन्न श्रोत, व्यवस्था, जीवनं भोगय्‌ यानाच्चंगु जिन्दगी, मनू व मेपिंनापया 
wary, जीवन पद्धति व संस्कृति, विकास, युद्ध, प्रकोप, विज्ञान, व मेगु 
विविध विषयत) न्ह्यागुं जुइफ्‌ अर्थात विषयवस्तु सीमाहीन | 

२. भौतिक, प्राकृतिक, सांस्कृतिक, सामाजिक, आर्थिक तथा राजनैतिक 
तत्व व विविध तत्वनापया जीवनया अन्तर सम्वन्ध, म्वायेगु जीवन 


दर्शन, अन्तर सघर्ष, विद्रोह व व्यवस्थापनया कृत: | 

३. थौंया हाइक्‌'इ परम्पराय्‌ थें किगो (Kigo), किरेजी (Kireji) यात 
समावेश यायेमा: वा प्राथमिकता बिइमा: धयागु अनुशासन मदु । किगो 
प्रयोग यायेगुसा थः म्वानाच्चनागु लकस वा जीवनया विभिन्न पक्ष वा 
विकासया ज्यानाप सम्वन्धित विषययात प्रयोग यायेमा: | 

४. 'थौंया हाइक्‌'या संरचनाय्‌ थौंतक नं भिंन्हयग: arava: स्वभवः 
दुने अभिव्यक्त यानाच्वंगु हे जूसां, कन्हय्‌ वना: थुखेउखे नं जूवनेफु, न्हूगु 

स्वरुप नं बुया: ब्वलनेफु । 
५. 'थौंया हाइक!इ सिर्फ सतहलं जक स्वया: विषयवस्तुयात, घटनायात 
खनेवं अभिव्यक्त याइ मखु । स्थिति, घटना, प्रकोप, समस्यायात व्यापक 
रुपं चिन्तन, मनन याना: अभ स्पष्टं धायेगु खःसा एकीकृत रुपं छानविन 
याना: अभिव्यक्त याइ । 

६. 'थोंया हाइक' फगत वर्णन जक मखु, थ्वं ला थौंया भीगु विकास, 
संघर्ष व म्वायेत यानाच्वंगु कुत:यात नं ब्वइ, थ्व नापं कन्हय्‌ वनेमाःगु 
नीतिगत दिशा संकेत नं याइ । 

७. 'थोंया हाइकु'या विम्व संप्रेषणीय जुइ । थ्वं ब्वइगु किपा ब्वमिपिंत 
थःगु न्ह्यःने दंवःथें, थम्हं खनाच्वंथें आभाष याकिइ | 

८. थौंया हाइकं' विषयवस्तुयात वोध याका: चेतना थनाबिइ, थ्वया 
लिच्वलं न्ह्यपुइ तरंग हयाबिइ । 














श्रोत : आनन्द जोशी (११३३ख) 


थौंया हाइकृया वारे सिद्धान्त, तत्व तथा विभिन्न सम्वन्धित पक्ष आ: स्पष्ट 
जुयावंगु दु । छगू अभियानया रुपय्‌ “खँग्व: सीमाहीन : सीमाहीन जि” सफू 
नं शुरु जूगु थौंया हाइक्‌या यात्रायात अभ सुदुढरुपं न्ह्याकेत ब: बिल “नेवाः 
हाइक्‌' निलापौया प्रकाशनं | थ्व कुतलं यक्व न्हून्हूपिं हाइकु च्वमितय्‌त 
प्लेटफर्म नं उपलब्ध याना ब्यूगु दु । थ्व यात्राय्‌ छगू महत्वपूर्ण उपलब्धि नं 
हासिल जुल - व खः म्हिगः तक्क उपेक्षित हाइक्‌ - धा: कविता विधाया 
बिस्कं धाःया रुपय्‌ स्थापित जुल | थ्व हे सिलसिलाय्‌ डा. आनन्द जोशीया 
न्हूगु थौंया हाइक मुना 'जि न्हूगु लँय्‌ : चेतनाया aa’ पिहां वयाः थौंया 
हाइकुयात झन चकका यंकेत ग्वाहालि या:गु दु । आ: तक थौंया हाइक्‌ं FAT 
उल्लेखित क्षेत्र कघाना: न्ह्या:वनाच्वंगु दु | 

ऋतु व थौंया जीवनया प्रसंगनाप सम्वन्धित पक्ष 


परम्परागत हाइकुइ ऋतुयात छगु मूख्य तत्वया रुपय्‌ अगिंकार यानात:गु दु । 
भीगु हाइकूइ नं थ्व तत्व व थ्वया सम्वन्धित विभिन्न पक्षयात अभिव्यक्त 
याना: वयाच्चंगु दु । तर ऋतु देयदेयया जलवायु, भौगोलिक वनावट अनुसार 
फरक फरक जुइगुलिं व थौंया जिन्दगीया स्वापू भौतिक संरचनानापं यक्व 
क्वातुयावंगुलिं ऋतुयात हे बःकया थौंया हाइकू सिर्जना यायेगु अनिवार्यता 

तापाना वन । तर ऋतुयात ऋतुया रुपय्‌ जक मखु, जिन्दगीया क्रियाकलाप, 
जिन्दगीया दैनिक प्रकृया, जिन्दगीं यानाच्वंगु अनुभवलिसे सम्बन्धित याना 
थौंया हाइकुइ व्यक्त याना वनाच्वंगु दसि क्वयूया हाइकइ स्पष्ट जूगु दु । 


स्वां हे मह्वनि चिकलाया न्हि 

वसन्त लिहां वन निभाः पाना: हे फुत 

TT: कथं सू । ल॑ सःताच्वन | 

- दया खड्गी 'बेचैन' (११३२) - डा. आनन्द जोशी (११३०) 
सिमाहः संसां 
भ्याःभति हे फय्‌ मव: 
उखें थखे नं। - कृष्णभक्त श्रेष्ठ (११३२) 


श्रोतया स्थिति तथा उपयोग 


लकसय्‌ उपलव्ध विभिन्न श्रोत व जीवनया स्वापू सन्तुलितरुपं कायम याना 
यंकेफःसा जक निरन्तररुपं म्वायेत ग्वाहालि जूवनी | तर थौकन्हे उपलव्ध 
श्रोतयागु उपयोग यःयःथें, थःत छिंक, कन्हेया च्यूता: तक नं मतसें यानाः 
वनाच्चंगुलिं यक्व समस्या खनेदयाः संकटकालिन अवस्थाय्‌ थौं जिन्दगी 
लाना: वनाच्चन | थ्व हे विषय विभिन्न विम्वयात बःकयाः क्वयूया हाइकुइ 
अभिव्यक्त जूगु दु । गथेकि क्वयया खुसिया जीवनया लागि, AAN लकस 
व जिन्दगीयात नं ल: आवश्यक धयागु खँ महशुस मयासे, थ्व तथ्ययात 
च्यूताः तक नं मतसे यःयःथें लःया उपयोग (विद्युतया लागि वा मेगुया लागि) 
यानाः वनाच्चन । थन्याःगु ज्यां विभिन्न समस्यात बुयावःगु यथार्थ क्वयूया 
हाइकूइ व्यक्त जूगु दु । थथे हे विकासया नामय्‌ म्वायेगु वाध्यताय्‌ थौं व 
HOA परिणामयात वास्तातक नं मतसे कार्यान्वयन याःगु ज्याया लिच्चलं 
स्थानीय वातावरण व श्रोत नं विचलित जूगु किपा क्वयूया हाइकं ANT दु । 


लःया प्रयोग वाग्मती खुसी 

मतं गां झलमल्ल सुकुम्वासी त्यलाबी 
क्वय्‌ खुसि सुख्खा | खुसी इइपं | 

- डा. आनन्द जोशी (११३३) - भानुमति श्रेष्ठ (११३२) 


डा. आनन्द जोशी/ १८ 


विकास नामय्‌ 
छं सिमा ध्यन गूँइ 
बाढीग्रस्त गां । 
- डा. आनन्द जोशी (११३३) 


सामाजिक जीवनय्‌ वःगु हिउपाः व प्रभाव 


ई अनुरुप विकासया दुतत्तररुपं न्ह्या:वनाच्वंगु क्रमं कीगु सामाजिक जीवन 
पद्धति, व्यवहार व आचरणय्‌ नं प्रभाव लाना: बांलाःगु तथा बांमलाःगु 
उपलव्धि खने दयाच्वन | जनसंख्या वृद्धि थौंया छगू तःधंगु समस्या खः, 
जंगल तक नं अतिक्रमण जुया: वनाच्चन, शहर मनूतय्‌गु जंगलय्‌ परिणत 
जुयाः पारिस्थितिक सन्तुलनय्‌ बांमलाःगु प्रभाव लाना वनाच्वन । थन्याःगु 
योजनाहीन न्ह्याकूगु ज्यां चेतना दया नं थौंया मनू यन्त्र (रोबोट) जुयाः 
म्वायेत वाध्य जुया: वनाच्चन | थ्व क्रमय्‌ बरु भौतिक यन्त्र हे संवेदित जूगु 
विम्व न्ह्यःने थनेहया: भी प्रति हे व्यंग ब्वयातःगु दु क्वयूया ISS । 


छगू जंगल ज्याथः लँय्‌ दल 
धुँ भालु किसि मदु वनाच्चन मनूत 
मनूत मन्हयं | गाडित दित | 
- बुद्ध नेवाः (११३२) - डा. आनन्द जोशी (११३३) 


विकास व थुकिया प्रभाव 

म्वायेत माःगु आधारभूत आवश्यकता पूर्ति यायेत, भौतिक, तथा आर्थिक 
सुविधा उपलव्ध याना वनेत विकासया श्रंखलाया दौडय्‌ यक्व उपलव्धिनापं 
समस्या नं पिज्वया: थौंकन्हय्‌ जिन्दगी त्रस्त स्थितिदुने कैद जुयाः वनाच्वन । 
यक्व अस्वभाविक, अव्यावहारिक, असोचनीय लिच्च: खने दया: आर्थिक, 
सामाजिक, वातावरणीय स्थिति हे प्रतिकूल प्रभाव लाना वनाच्वंगु तथ्य 
क्वयूया हाइकुइ अभिव्यक्त जुयाच्चंगु दु | 


देशं दे न्यंक सुनामि Ha: 

बन्द व हडताल लः मदु मत नं मदु 

इरुथिरु जू । छुं छुं हे मदु । 

- माधवलाल कर्माचार्य (११३३) - विमल ताम्राकार (११३२) 


सर्गः थः हे विस्तृत/१९ 


जि जि मखुत ख्वपया सर्गः 


वा वःगु वलं मदी भट्टाया क॑ सुपाँय्‌ 
प्याःगु सिं च्यात । ब्यांचा आसां द्या: । 
- तुयू पुं (११३२) - सौरभ शाक्य (११३२) 
बँड छुँ सल च्वापु-गुँ नाल 
मल्हार म्ये ल्वःमन हिमताल तज्जाल 
आलुमना थें । भयाक्रान्त गां । 
- रामभक्त कायस्थ (११३२) - डा. आनन्द जोशी (११३३क) 


ता:चा प्वांय्‌ ल्हातय्‌ 
देयया धुकृती सुचु 
जिगु ख्वा: बुलु । - बद्री बेदना (११३२) 


जन-सहभागिता व एकिकृत व्यवस्थापन 


न्ह्याथेन्याःगु जीवित तत्वयात गति प्रदान यायेत व सन्तुलितरुपं उपयोग 
याना वनेत एकिकृत व्यवस्थापनया तःधंगु महत्व दु, थन्या:गु ज्याय्‌ जनताया 
सहभागिता तसंक आवश्यक | थौंकन्हय्‌ मनूत थुलि सभ्य जुइधुंकलकि छम्हं 
मेम्हनाप दयेमाःगु स्वापू नं चबुना वनाच्चन । थ्व स्थितिं मनू मनूया पहिचान 
व स्वापू सम्वन्धय्‌ तःधंगु न्ह्यसः थंगु दु । 

छ व जि ब्याग: 

अहंया TA: गाः गाः 

थः थः हे न्ह्यसः । 

- डा. आनन्द जोशी (११३३) 


भविष्यय्‌ कार्यान्वयन याना वनेमाःगु ज्या 

नेपालभाषाया थौंया हाइकुया उपलव्धि स्वलधा:सा थ्व धा: नं छगू बिस्कं 
पला: न्ह्याका न्ह्याःवनाच्वंगु दु, थ्व गर्वया खँ खः। अक नं छुं कमी 
कमजोरी विद्यमान दनि, थ्वयात भीसं हे योजनावद्धरुपं व्यवस्थापन याना: 
वनेत कृत: यायेमा: | थ्व हे सन्दर्भय्‌ आवश्यक पूर्वाधार, WT झीगु थौंया 


हाइकृया अभियानयात सफल यायेत ALT खनेदु, उकियात क्वय्‌ ब्वयेत 
स्वयाच्वना | 


डा. आनन्द जोशी/२0० 


१. संस्थागत विकास, थौंया हाइकुया अवधारणा व कार्यान्वयन 
छु नं न्हूग॒ ज्या, न्हूगु अवधारणा, न्हूगु लँपुया विकास यायेत मंका: प्रयास 
आवश्यक दु । थथे team workal रुपय्‌ सशक्त Tae न्ह्या:वना कार्यान्वयन 
यायेत संस्थाया भूमिका महत्वपूर्ण जू । हाइक क्षेत्रय्‌ नं छु द॑ न्ह्यः छगू संस्था 
हाइक्‌ प्रतिष्ठान स्थापित जुल । थ्व प्रतिष्ठानया ग्वसालय्‌ थौंया हाइक्‌ 
सम्वन्धि सैद्धान्तिक पक्ष स्पष्ट यायेत कार्यशाला गोष्ठी संचालन जुल । 
हाइक्‌ च्वमितयगु सहभागिताय्‌ संस्थागत प्रयासयात हाइकृया अबधारणा 
कार्यान्वयन याना वनेत प्राथमिकता बिइमा:गु खनेदु | 
२. जनताया सहभागिता 
‘HOT हाइकू'या विकासक्रमय्‌ जनतायात अलगतया WNT हाइक्‌या गतिइ 
गर्व यायेफइ मखु | AN मतलब थ्व दौडय्‌ याक:चा हे ब्वाँय्‌ वना थम्हं थःत 
सिरपा: बिया: थम्हं थःत हे बधाइ बीगु जक जूवनी | थौंया हाइक्‌ जनताया 
जिन्दगी, इमिसं भोगय्‌ यानाच्वंगु न्हिन्हिया पद्धति, इमिगु इच्छा, वाध्यता, 
विवशता, विद्रोह, सन्तुष्टि व असन्तुष्टिनापं छुं नं स्वापू मतसे जीवन्त 
जुइफइ मखु | थौंया हाइकू मनोरञ्जनया खिलौना मखु, थौंया हाइकु चटक 
मखु, थौंया हाइकूइ निश्चय नं वर्तमानया विभिन्न पक्ष, थौंया मनूया जिन्दगी 
व म्वायेत ल॑ मालेगु कुत:यात हाइकूइ थाय्‌ बिया: अभिव्यक्त याना: वनेमा: | 
३. प्रचार प्रसार 
भीगु हाइकुया स्तर च्वह्यागु जूसां थ्वयात व्यापकरुपं प्रचारप्रसार मजूगुलिं 
सीमित घेराय्‌ जक म्वानाच्वंगु खनेदु । आः थ्व धाःयात विस्तृतरुपं जनता व 
देयदेयया हाइकु ख्यलय्‌ थ्यंकेत क्वयूया नीतिगत ज्यायात कार्यान्वयन याना: 
वनेमाःगु खनेदु - 
(क) योजनावद्धरुपं प्रचारप्रसारया ज्या याना वनेत प्राथमिकता बिया: वनेमाःगु 
दु । इलय्‌ ब्यलय्‌ गोष्ठी, सम्मेलन, अन्तरक्रियायात जनताया सहभागिताय्‌ 
क्रमिकरुपं संचालन याना छगू चेतनाया तरंग थना: बिइमाःगु दु । 
(ख) भीगु हाइकु तथा हाइक सम्वन्धि च्वसु ca cay थ्यंकेत, अन च्वंपिंत 
भीगु हाइकुया स्तर वोध याकेत विभिन्न भाषां अनुवाद यायेगु ज्या महत्व 
बिया वनेमाःगु दु । 
(ग) नेपा: दुनेया विभिन्न थाय॒थासय्‌ नं हाइकु सम्वन्धि पत्रिका, हाइकु 
सम्वन्धि समाचार थ्यंकेगु आवश्यकता दु | 

सर्गः थः हे विस्तृत/ २१ 


४. चिन्तन मनन व भीगु पहिचान 


थौंया हाइकु छगू अभियानया रुपय्‌ न्ह्याःवना बिस्कं उपलब्धि हासिल यायां 
वनाच्वंगु दु । थ्व पलाः निश्चय नं थःगु भायया लागि जक मखु, थ्व देयया 
मेमेगु भाय्‌ व विश्वया विकासोन्मुख देयया लागि नं छगू उदाहरणया रुपय्‌ 
स्थापित जुजुं वनाच्चंगु दु । जापानया website नं भीगु थौंया हाइक्‌या 
अवधारणायात न्हूगु पन, न्हूगु बिचाःया रुपय्‌ न्ह्यानावःगु दु धका उल्लेख 
याःगु दु । थ्व क्रमयात भीसं सशक्तरुपं न्ह्याकायंकेग्‌ प्रयास यायेमाः | थ्व 
इलय्‌ गुलि नं थौंया हाइकू प्रकाशन जुयाच्वन, थ्व मध्ये बहुसंख्यक हाइक्‌ 
छगू हे तालं, छगू हे परिधिदुने जक म्वानाच्चगु खनेदु | थौंया हाइकूया लागि 
विषयवस्तुया लागा छगू वन्धन खः, WaT: खः, जेल खः | थ्व सकीर्णतां पिहां 
वयाः, विभिन्न विषयया अनुभूति स्वतन्त्ररुपं अभिव्यक्त ASAT: | थ्व जुइत 
भीगु दृष्टिकोणय्‌ म्वानाच्चंगु संकीर्णतायात त्वाथला पिहां वयेमाःगु दु 
विस्तृतापाखें | निरन्तर अध्ययन, विभिन्न अनुभव व चिन्तन मननं जक 
पर्याप्त मजुयाः गुबले गुबलें विषयगत क्षेत्रय्‌ अनुसन्धान तक नं यानावने 
मालेफु, थ्व पाखे भीगु प्रयास निरन्तररुपं न्ह्याःवनेमाः | 

डा. आनन्द जोशी/२२ 


डा. आनन्द जोशीया नाना 


सर्ग: हे aaa 


9. 
देय्‌ ब्यस्त युद्धय्‌ 
ब्वाँय्‌ जुल ट्यांक बुँइ 


भ्रूणया हत्या । 
२. 
यन्त्रं क्यन लॅ 
जि तन लँया जालय्‌ 
बल्सि ला:म्ह न्या | 
३. 
ता:न्व:यु ऋतु 


ख: ल: नं ज्वालामुखि 
त्रस्त कोरल? | 





Bie 
फोटो : डा. आनन्द जोशी 

१ कोरल = समुद्रय्‌ दइगु मेरुदण्डविहीन प्राणी । थुपिं जलवायु परिवर्तन पाखें 

तसक संवेदितरुपं प्रभावित जुइपिं प्राणी खः । 

सर्ग: थः हे विस्तृत/ २७ 


४. 

सूर्य ग्रहण 

थौं ख्युं व्याप्त देय्‌ न्यंक 
गंकि ! मुक्ति म्व ? 


५. 
चा मुन तालय्‌ 


कयूकुना: वन लागा 
ह्यूपा: हे पंग: | 


ताल, पोखरा । 


> 


चा मुना वनाच्वंगु रुपा 





फोटो : डा. आनन्द जोशी 


६. 

गाडि लँय्‌ दित 

A: थः: ल्वात, घटना 
द्वन्द्व देसं दे 

डा. आनन्द जोशी/ २६ 


(9, 
यों बस्ती खालि 
नसा मा:वन भंग 


खोज म्वायूत लँ | 
É: 
“जि? सीमाहीन 
सीमाना देय्‌ देय्‌ बिचय्‌ 
सभ्यया दसि | 

S: 

नाइग्रा फल? 


ल: : निरन्तर गति 
आनन्द जोशी 


नाइग्राफल, 





फोटो : डा. आनन्द जोशी 
२ नाइग्रा फल = स्वंगू झरनायागु मंका: नां खः नाइग्रा फल, छगू झरना 
क्यानेडा, AT निगू झरना अमेरिकाय्‌ दु । थ्व झरनायागु प्रवाह तसकं 
सशक्त । 


सर्गः थः हे विस्तृत/ 29 


१०. 

नांगागु सीमा 

वा वल, चा, बँ प्यात 
सीमाय्‌ ओएसिस्‌ । 





फोटो : डा. कुन्जनी जोशी 


99. 
बम तज्यात 
सुनामी वल, वन 
आस्था-छेँ दुन | 
१२. 


ल:धा: ल्वहंतय्‌ 


ल: फुतिं जि निश्चुक 
चेतनाया मि । 


डा. आनन्द जोशी/२८ 


१३. 

भी न्ह्याथाय्‌ याक: 
इमूया आस्था : पुच: 
ब्याग: थौंया ल्वय्‌ | 


१४. 

ड्याम दन छं 

आ: न्याया गति घेराय्‌ 
कयूकुन सर्ग: | 





फोटो : डा. आनन्द जोशी 


१५. 
जि परिक्षणय्‌ 
ल्वय्‌ मखु, प्रयोगय्‌ जि 
जि न्ह्यवःसा at | 
सर्ग: a: हे विस्तृत/ २९ 


१६. 

कुं आक्रान्त गां 

सिँ : वैकल्पिक उर्जा 
सन्धि म्वायेत | 





फोटो : डा. आनन्द जोशी 


१७. 

स्वापुती शंका 
सम्भ्ग्रैता सिर्फ ख्याल: 
स्वार्थ-पन्जाय्‌ झै | 


१८. 

छं मि च्याकल 
बारं पने मफु मि 
ह्यूपा: चकन | 


डा. आनन्द जोशी/३० 


१९. 

बल्सी तल छं 

न्यां माल न्याय म्वाय्‌त 
रित खारेज | 


२०. 

खुसि तन बँय्‌ 

AAT गतिया अन्त्य 
ल: ख:, लँ दयकि | 


२१. 

थौं फेवा त्रस्त 
जलकुम्भीया सेनां 
खोज विकल्प | 





फोटो : डा. कुन्जनी जोशी 
सर्ग: थ: हे विस्तृत/ २१ 


२२, 

gat चा फिस: 
खुसि नं प्रदूषित 
स्तव्ध विकास | 





२३. 
स: थ्वयाच्वन 


गुँया कापिइ इवाला 
म्वायुगु दर्शन | 


२४. 

चुं दल न्हायूकं 

खण्डित ख्वा:, जि मखु 
जिं हिला न्हायकं | 


डा. आनन्द जोशी/ ३२ 


२५. 

भीड भीडय्‌ जि 
चक्रव्यूहलय्‌ जि, at 
देया यथार्थ । 


२६. 
ल्ह्वंतय्‌ घौँय्‌ बुल 
स्वापू ल: व जीवया 


नग्न यथार्थ । 


ole 
क। 
ER 


वेस्ट मिडो बीच, 


> 


समुद्रया ल्वहं व जीवन, 





फोटो : डा. आनन्द जोशी 
२७. 
ध्याच: लँय्‌ तुति 
नेताया आश्वासन 
शून्य हे fered: | 


सर्ग: a: हे विस्तृत/ २२ 


२८. 

दुर्गन्धित ल: 

ल: ded भंग: मन्त 
न्ह्यस: व्यवस्थाय्‌ | 





फोटो : डा. आनन्द जोशी 


२९. 
वा वल, मदि 
य:त्य: मया: वां, लखं 
आनन्द जोशी | 
३०. 
बन्दं त्रस्त दे 
जि”, “झी”, “थ:? तन गुफाय्‌ 
थौंया त्रासदि | 


डा. आनन्द जोशी/ ३४ 


सीम्ह झंग:, विराटनगर । 


: त्वनेवं 


लः 


> 


३१. 

फोहर लखं 

इन थ:त बुँइ, चाय्‌ 
वसन्त बुल | 


३२. 

च्वापुधि नाल 

सन्तुष्ट ल: सुसां बँय्‌ 
आस्था Besa | 





फोटो : डा. आनन्द जोशी 


३३. 

याक: लँजुवा: 

मू धालं अलग जि 
जि म्वाय्‌ न्हू दिशा | 


सर्ग: a: हे विस्तृत/ ३ 


२४. 

संत्रस्त भंग: 
प्रदूषित ताल, ल: 
अस्तित्व वोध । 





फोटो : डा. आनन्द जोशी 


३५. 

थः जक म्वायूगु 
व्यवस्थां क्यंगु लँपु 
यात्रा ख्युं गुफाय्‌ | 


३६ 

हि न्ह्यात लँय्‌, Ty 
मानवता शो-केसय्‌ 
धापय्‌ प्रगति । 


डा. आनन्द जोशी/ २६ 


३७. 

बाढीं त्वपुल 
उपलब्धि बगर 
अपांग लिच्च: | 





३९. 

छवय्‌कल बन 
जन्तुं त्वतावन बाय्‌ 
भताभुंग दे | 


, पालुङ्ग, त्रिभुवन राजपथ | 


aS >! 


` 


बगरय परिणत जग बं 


फोटो : डा. आनन्द जोशी 


३८. 

गुंड निभा: दु 

Tats आक्रान्त बस्ती 
मिं स्वार्थ-जालय्‌ । 


सर्गः थः हे विस्तृत/ 3 


४०. 

हिउँ लँय्‌, बँय्‌, By 
ल: जुया न्ह्याय्‌ आतुर 
गति जीवन | 





फोटो : डा. आनन्द जोशी 


४१. 

क्व: हालाच्वन 
यन्त्रवत्‌ पला: भीगु 
हिलावंगु मू । 


४२. 

ताल निश्चल 
द्यनाच्वन शहर 
गर्भय्‌ दु लाभा | 


डा. आनन्द जोशी/ ३८ 


४२. 

चिकुलाया न्हि 

च्वापु बँयू, लँय्‌, गाडिइ 
ई स्वयं वास: । 


॥ ९ 


> > 


> 


aS 





कार त्वःपुगु च्वापु नायाः वनाच्वंगु लु, क्लिभलाण्ड, 


फोटो : डा. आनन्द जोशी 


४४. 

स्वतुस्व:गु लँ 

जि व्यवस्थाया जालय्‌ 
धापय्‌ थ:, कुत: । 


४५. 

देसं दे माल 

ब्याग: न्ह्यपु, ल्हा:-तुति 
थौं दे म्हुतु, प्वा: । 


सर्ग: थ: हे विस्तृत/ २९ 


४६. 

Bl जंगल 
शहर माखापिखा 
मुक्ति-लँ जालय्‌ 





फोटो : डा. आनन्द जोशी 


४७. 
थ्व॒ स्वतन्त्रता 
चटकिं क्यंगु जादू 
भ्रमय्‌ ई, भ्हीपिं | 
४८. 
छवयाच्वन देय्‌ 


ल:या देय्‌ थ्व, ल: मदु 
विडम्वनाय्‌ भी | 


डा. आनन्द जोशी/४0 


४९. 


आनन्द जोशी 

ख्युं न्हुयावंगु पला: 

निभा: लकसय्‌ । 
७०. 
समुद्र्य्‌ लबु 
आक्रमण सिइ, बँय्‌ 
जिं थना: प:खा: | 


` 


माल्दीभस्‌ । 







खाः, माले, 


: पनत दनातःग पः 


> 


लः 


wrt 


> 


फोटो : डा. आनन्द जोशी 


५१. 

जि, जिगु किच: 
किच: हे पंग: यात्राय्‌ 
मू हे न्ह्यसः थौं । 


सर्ग: थः हे विस्तृत/४१ 


डर. 

खुसि थ: हे ता: 

व खुसि थ: हे बाढि 
ईब्य:या लिच्च: | 


५२. 

विषयुक्त ल: 
प्वंकल ल: खुसिइ 
संकटय्‌ प्राणी | 


५४. 

बुँ चल: वन 
लखं चा चुइकल 
खण्डित स्वापू । 





फोटो : डा. आनन्द जोशी 


डा. आनन्द जोशी/४२ 


= 


s5. 

लँ दयूकाच्वन 

धू, ध्याचलं आक्रान्त 
देया व्यवस्था 


५६. 

न्हूदँया सुथ 
लकसय्‌ गंया स: 
चेतनाया ल: | 


५७. 

वा वयाच्वन 

गा: गा: दु लँय्‌, ल: न्ह्यात 
अदृश्य धाप | 





फोटो : डा. आनन्द जोशी 


सर्ग: a: हे विस्तृत/४२ 


५८. 

विस्थापित घाँय्‌ 
त्वता: थकूम्ह मचा 
बायावंगु बँ | 





फोटो : ई. रिकि जोशी 


५९. 

गंगु ह:त लँय्‌ 

पला: न्ह्याका:, स: थ्वल 
विरोधया स: । 


६०. 
भी चाकला लँय्‌ 
रेलया यात्रा लिग्य्‌ 


auda ई | 


डा. आनन्द जोशी/४४ 


६१. 


लँ तब्या: जुल 
बुद्धि अझ नं गल्ली 
मनू प्यकालँय | 
६२. 
संवेदित बँय्‌ 


योजना विनाया ot 
श्रोतया नाश । 


> 


> 





फोटो : डा. आनन्द जोशी 


६३. 

न्ह्यःने त्वादेवा 

cel: नं मदु च्याकेत 
अस्तित्वया घा: | 


सर्ग: a: हे विस्तृत/ ४५ 


६४. 

फय्‌ थःगु हे लँय्‌ 
वं थियावन ante 
तरंग न्ह्यपुइ | 


६५. 

तछलाया ई 

a न्यात, मल: जुल 
संबात आस्था । 


६६. 

त्रसित टापू 

व्यस्त अस्तित्व-युद्धय्‌ 
स्थायित्वया लँ । 


टापू | 


माल्दीभया छगू 





फोटो : डा. आनन्द जोशी 


डा. आनन्द जोशी/४६ 


६७. 


चिकुं ग्रस्त ई 

हिउँ लकसय्‌, फसय्‌ 

बँ वया आज्जु | 
६८. 
कित्ता कात बँय्‌ 
सर्ग: थ: हे विस्तृत 
आनन्द जोशी । 





फोटो : डा. आनन्द जोशी 


६९. 
गुं च्वापु नाल 
खुसि जुल जीवन्त 
चा व्ह्यलं चाल | 
सर्ग: a: हे विस्तृत/ ४9 


७०. 
यन्त्र जीवन 
द्यने मखं शहर 


विकृत लुपा: । 


७२. 

चलं व:गु गुँ 

थौं देया अर्थतन्त्र 
ल्ह्वं-चां त्यल “जि? | 


७१. 

प:खा: क्वदल 
न्ह्यात ल:या प्रवाह 
ल:या धा: हे लँ | 





डा. आनन्द जोशी/४८ 


a 


फोटो : डा. आनन्द जोशी 


Y 


चल: वंग ग 


त्रिभूवन राजपथ | 


> 


Í 


> > 


७३. 


ल: मुन गालय्‌ 
ल: लिकुन, ध्वगित 
आ: चायूकेमा: ध: | 





(9४. 
स्वतन्त्रता : लँ 
aed लँय्‌ दथुइ 


आज्जु संकटय्‌ | 


७५. 

बल्सी तल वं 

खँया माखापिखाय्‌ भी 
नेताया न्वचु | 


~ 


फोटो : डा. आनन्द जोशी 


सर्ग: a: हे विस्तृत/४९ 


(9६. 

गरिबया स: 

म्हुतु तिनाबिल मेचं 
नाइ, स: पिज्वै | 


७७. 

दलदलय्‌ जि 
स्वचानावन आस्था 
जगहीन ब: । 


७८. 

बाग्मति सा:गा: 
ल्वय्‌ ब्वलंगु लकस 
भी स्वयं गालय्‌ । 





फोटो : डा. आनन्द जोशी 


डा. आनन्द जोशी/५० 


७९. 

लँ लँया जाल 
तक्यन भ्फीपिं व्यूहय्‌ 
व्यवस्थाया अंग । 


८०. 

at गुन्हिपुन्हि 

ख्याल: : देया यथार्थ 
चेतनाया धा: | 


८१, 

कुरूप सिमा 
बलात्कृत जीवन 
शोषित विम्व । 





फोटो : डा. आनन्द जोशी 


सर्ग: a: हे विस्तृत/५१ 


८२. 

घुम्तीड जि, छ 
मोड, व आज्जु मखु 
आ:, न्ह्या:वने जि | 


८३. 
हः मदु सीमाय्‌ 


तपस्याय्‌ लिन साधु 
आस्था ऋतुइ | 





फोटो : डा. रुवी जोशी बाताजु 
८४. 
मिं छवल छेँखा 
भी भी दथुइ ल्वापु 
स्वापूया हत्या | 


डा. आनन्द जोशी/५२ 


८५. 

लँय्‌, बँय्‌ हिफुति 
तुति न्ह्या:वन fas 
मि पुत भीत | 


८६. 

दिल्ला, वा वल 
गालय्‌ मुन ल:, कैद 
लखं दयूकि लँ | 


८७. 
अस्थिर गुँ, बँ 
चलं वना त्रस्त थाय्‌ 


व्यवस्था याय्‌ जिं । 





फोटो : डा. आनन्द जोशी 


सर्ग: a: हे विस्तृत/५३ 


८८. 

ध्याच: लँय्‌ बग्णी 
घ्वाना च्वनेत वाध्य 
दासता ! मुक्तिठ ? 


८९. 
तां स्वात गुं गु 


न्ह्या:वन स्वापूया लँय्‌ 
आनन्द जोशी । 





९०. 

छ AY वल लँय्‌ 
चिला बिया जि सिथय्‌ 
न्हू पिंढी न्हू लँय्‌ । 


डा. आनन्द जोशी/'$४ 


फोटो : डा. आनन्द जोशी 


हाइजिन आनन्द जोशी । 


ye 
> c] 5 c] ~ 


खिम्टी खुसिया 


डा. आनन्द जोशीया हाइकु सम्वन्धि 
विभिन्न साहित्यकारप्िनिगु थःथःगु घापू 

७ ‘aa: सीमाहीन : सीमाहीन जि’ नांगु हाइकु मुनाया पिथना नेपालभाषा 
काव्य ख्यलय्‌ छगू न्स्यथनेबहगु घटना जूवःगु दु । ....... वयूकःया कविता अप्वः 
याना क्वचाये न्ह्यः भाव व भावना परिपाक जुया: क्रियाशील जुयाः चेतनायात 
माःकथं सक्रिय यायेगुली संलग्न जुयाच्चंगु खनेदु । .... थ्व वयूकःया कविताया 
विशेषता हे धायेमा: । .... धाये, प्रभावित यायेगु कुतः वा संकेत यायेगु थ्व 
संकेतात्मकता हे वयूकःया हाइक्‌ कविताय्‌ निहित सौन्दर्य खः । थुकी हे वय्‌कःया 
तातुना व रचना कौशल मेमेपिं हाइकूमिपिनिगु तातुना व रचनाकौशल लिसेयागु 
भेद दुपिनाच्चंगु सियेदु | 

- माधवलाल कर्माचार्य, (ने.सं. ११३२), आनन्द जोशीया हाइक्‌ मुना 
“खँग्व: सीमाहीन : सीमाहीन जि”, नेवाः हाइक, दँ १, ल्या: ५, पौ २०-२२। 
® हाइजिन आनन्द जोशीया हाइकु कविताय्‌ विषयवस्तुइ विविधता खनेद्‌ । .... 
आनन्द जोशीया हाइकु कवितां झीगु हाइकु कविताया ख्यलय्‌ छपला: न्ह्याकेगु 
ज्या AST दु । ST कविता ख्यलय्‌ आनन्द जोशीया गुगु थाय्‌ दु हाइकूइ न 
उगुकथंया थाय्‌ कयच्यायेत हाइजिन आनन्द जोशी सफल AST TA | 

- इन्द्र माली, (ने.सं ११३२), नेपालभाषा हाइकु ख्यलय्‌ कवि आनन्द 
जोशी, भी हाइजिन : झीगु हाइकु पौ ४४-५०, कुत: पिकाक, ख्वप | 
७ अनेक कथंया मौलिकता न्ह्यब्वयेगु आनन्द जोशीया विशेषता खः । .......“खँग्व: 
सीमाहीन : सीमाहीन जि” हाइकु सफुतिइ थीथी सवाःया हाइकु दु, मौलिक 
संरचना दु, सामाजिक सचेतनाया सः दु, स्वतन्त्र रुपं ब्वयेगु फय्‌ दु, सामाजिक 
विकृति विसंगतियात हुरुहुरुं च्याकेगु मि दु । उके थ्व फय्‌ खः, मि खः । 

- डा. पुष्पराज राजकर्णिकार, (ने.सं. ११३२), PA खः मि खः आनन्दया 
हाइकू जिगु मिखाय्‌, नेवाः हाइकु, दँ १, ल्या: ४, पौ १३-१४ | 
७ नह चेतना, विचार, शैली व प्रवाह ज्वना स्थापित जूम्ह कवि आनन्द जोशी 
कविताया मुक्त आकाशं हाइकुया अतिक हे परिमित संरचनाय्‌ न्ह्यंक वःगु दु । 
ae कवि जोशीं प्राकृतिक व सामाजिक fara व प्रतीकपाखें थौंया ईयात, उकिया 
लिच्वःयात संवेदित याःगु दु । ... जीवनय्‌ वगु तःधंगु हिउपाःयात थुइकेत हाइक्‌इ 
विषयया व्याप्ति, संरचनाय्‌ छुं हिउपा: व कविता तत्व नं दयेमाःगु खंय्‌ चर्चा व 
बहस यायेफइगु अवस्थाया लागिं कवि जोशीं थुकिइ थःगु बिचा: नं प्वंकातःगु दु । 
नेपालभाषाय्‌ च्वया: हयाच्वंगु we विधाकथं हाइक्‌यात मौलिकता बित व थ्वया 

सर्ग: a: हे विस्तृत/ 9 


स्वरुपया निरुपणया लागिं नं च्वमिया अभिमत सकारात्मक तायेकेमा: | 


- धुब मधिकःमि, (ने.सं. ११३१), कवि आनन्द जोशीया हाइकु : जीवन 
व प्रकृतिया थीथी सन्दर्भ, नःलि, दँ ६, ल्या: ६, पो १३-१५ । 
७ डा. आनन्द जोशी नेपालभाषा साहित्य ख्यलय्‌ दकलय्‌ उच्च सम्मान “श्रेष्ठ 
सिरपा:' पाखें सम्मानित जुयाच्वनादीम्ह व्यक्तित्व खः । साहित्य ख्यलय्‌ वयूकलं 
कविताया माध्यमं नेपालभाषा साहित्य AT यायेत आपालं योगदान यानादीगु दु । 
वयूकःया कविता लेखन शैली व प्रस्तृतिइ थःगु हे मौलिकता खनेदु थें आ:या हाइक्‌ 
लेखनय्‌ नं थ्व हे स्तरीयताया प्रतिविम्व खने दयाच्वंगु दु । 

- नरेशवीर शाक्य, सम्पादक, नःलि, दँ ६, ल्या: १, ज्येष्ठ २०६७ पौ ३१ । 
® agri (आनन्द जोशी) शुरुशुरुइ गद्य कविताया धा: न्ह्याकादिल अथे हे 
हाइक्‌ नं न्ह्याये थें मन्ह्या थें न्ह्यानाच्चंथाय्‌ खुसि जुया: नेपालभाषाया हाइकूया 
ख्यलय्‌ लुयावल | वयकलं हाइकु जक च्चयेगु HATA नेपालभाषाया हाइकुयात 
गुकथं न्ह्यज्याका AST धयागु अवधारण दयेका छगू ज्यापौ च्वयादिल । ...गुकिं 
नेपालभाषाया हाइकुयात न्ह्याकेत कार्यदिशा तय जूवंगु दु । 

- बिमल ताम्राकार, (ने.सं. ११३३), लुपाः, थौया कविता विधा : जीवन्त 
पलाः, पौ ३ | 
° ..... सिद्धहस्त प्रगतिवादी कवि व आँट भयव्यूम्ह हाइजिन डा. आनन्द 
जोशीया हाइकु ब्वनेधुंका: सुं नं ब्वमिपिन्सं वयक:यात 'अभियानया sar’ मखु 
धकाः धाये हे फइमखु । ...नेपालभाषा हाइकु ख्यःया सीमायात थ्व (खँग्व: सीमाहीन 
: सीमाहीन जि) सफुतिं अझ अप्वः चकंका ब्यूगु दु । 

- दया खड्गी बेचैन”, (ने. सं. ११३२), ताल्जुइ डा. आनन्द जोशीया “aes: 
सीमाहीन : सीमाहीन जि” व्वनेधुंकाः, नेवाः हाइकु द॑ २, ल्या: १, पौ १८। 
७ नेपालभाषा काव्य ख्यलय्‌ प्रतिस्थापित नांजाःम्ह कवि डा. आनन्द जोशीजु नं 
हाइकु च्वया: सफू पिथनादीगु लसताया खँ खः । .... चेतनाया ल्हाःतं ह्यूपाःया 
ध्वाँय्‌ जवनाः न्हूगु AT दयेकेगु अभियानय्‌ छगू स्वरुप, न्स्यव्वयाः काव्यया ग्वःफसय्‌ 
तनाच्वंगु शून्यतायात हाथ्या बिया: जल्ल थीगु सुथ हया: सीमाहीन खँग्वलय्‌ प्यखेरं 
न्यनाच्च॑म्ह आनन्द जोशी, नेपालभाषा काव्य ख्यलय्‌ न्यानाच्चंगु गं खः, गुकिया 
सलं जःयात नं चिरफर याना: क्यनाच्वनी । 

- ईश्वरीमैया श्रेष्ठ, (ने.सं. ११३१), Gea: सीमाहीन : सीमाहीन जि’ 
दुनेयाम्ह आनन्द जोशीयात खनाबलय्‌......, नेवा: हाइकू, दँ १, ल्या: २, पौ १४- 
१५ | 
डा. आनन्द जोशी/५६ 

Sustainable Development at the 
ossroad (Wer च्वज्या) 


® Ethnobotany and ndigenous 


knowledge in Himalaya (मकाः च्वज्या) 


® Environmental Impact Assessment 
Process, Methods 


South Asia (मकाः च्वज्या) 
® Safeguarding the future, sec 


Shangri-La (मकाः च्वज्या) 


ind Practices ir 


डा. आनन्द जोशीया हाइकू सम्बन्धि धापू 


9 प्राकृतिक दृश्य, वातावरणीय स्थिति (हास व 
संरक्षण), जीवनया प्रसंग, जीवनय्‌ घटय्‌ जुइगु घटना 
मानवीय क्रियाकलाप आदिपाखे बुइगु अन्तर 
अनुभूतियात गये कविं अनुभव याःगु खः, अये हे drag 
अभिव्यक्त यायेगु हे हाइक खः । मेकथं धायेगु खःसा 
अनुभूतिया चरमक्ञणया कबिता खः - Es । 


O हाइकइ oe खंगु, थम्ह॑ भोगय्‌ यानागु, THe अनुभव 
यानागु @ अभिव्यक्त जुइमाः, थ्व व्वनिबलय्‌ व्वमिं य हे 
खं, ब हे दृश्य, व हे घटना वा अन्तर सम्बन्ध बा अन्तर 
प्रतिक्रिया FLA दवः यें, थम्हं हे खना थें, oe हे भोगय्‌ 
याना ये आभाष जुइमाः, चेतना थना: बिइमा: | व्व जुइत 
हाइकुइ दकसिबे दयेमाःगु ला कबिता खः, कविताहीन 
हाइकु छपा: भ्वं जक सावित AE 

@ जिं स्वये - कविं ary ores मि खः, य्व॑ भौतिक 
रुपं ला पुइ मखु । तर ब हे मिं M्ीदुने चेतना थना: 
ITE तर॑ग हयाबिइ । थ्व हे हाइकया सफलता खः | 

9 ‘da wee" थौया fer: खः । थौया wee 
च्वमिया धरातल ला यौया सर्गः, बँ, लः, फय्‌, जीवन 


एकिकृत रुप॑ स्वयेमाःगु पाखे जोड बियातःगु दु : जीवन, 
लकस व विकास । थ्व अवघारणांय थौंया जिन्दगी भोगय 
यानाच्यंगु स्थिति, अन्तर सम्बन्ध, अन्तर विकास य 
छगुलिं मेगु लिसे लाइगु प्रभावं प्रभावित जुइगु 
एकिङ्तरुपं विश्लेषण याना वनेत दिशा संकेत याःगु दु। 

